jkorsvik/nowiki_second_scrape_merged huggingface dataset:
Bulgarias antarktiske stedsnavnskommisjon

Den antarktiske stedsnavnskommisjonen ble oppretta av Det bulgarske Antarktisinstituttet i 1994, og har siden 2001 vært en del av Bulgarias utenriksdepartement. Kommisjonen godkjenner bulgarske stedsnavn i Antarktis, som formelt gis av Bulgarias president i henhold til den bulgarske grunnloven og den etablerte internasjonale praksisen.
Geografiske navn i Antarktis reflekterer historien til utforskninga av kontinentet.  Det er cirka 19 500 stedsnavn i Antarktis i 2015, og 1 253 av dem er gitt av Bulgaria.
Kommisjonen offentliggjorde de første bulgarske topografiske kart over Livingston Island og Greenwich Island i 2005, og Robert Island, Snow Island og Smith Island i 2008. Alle disse øyene ligger i øygruppen Sør-Shetlandsøyene, der Bulgaria har forskningsstasjonen St. Kliment Ohridski på Livingston Island.


== Se også ==
Stedsnavn i Antarktis


== Kart ==
L.L. Ivanov. St. Kliment Ohridski Base, Livingston Island. Scale 1:1000 topographic map. Sofia: Antarctic Place-names Commission of Bulgaria, 1996. (Den første bulgarske Antarktis topografiske kart, på bulgarsk)
L.L. Ivanov et al. Antarctica: Livingston Island and Greenwich Island, South Shetland Islands (from English Strait to Morton Strait, with illustrations and ice-cover distribution). Scale 1:100000 topographic map.  Sofia: Antarctic Place-names Commission of Bulgaria, 2005. (på engelsk)
L.L. Ivanov. Antarctica: Livingston Island and Greenwich, Robert, Snow and Smith Islands. Scale 1:120000 topographic map. Troyan: Manfred Wörner Foundation, 2009.  (på bulgarsk) ISBN 978-954-92032-4-0
L.L. Ivanov. Antarctica: Livingston Island and Greenwich, Robert, Snow and Smith Islands. Scale 1:120000 topographic map.  Troyan: Manfred Wörner Foundation, 2009.  ISBN 978-954-92032-6-4 (på engelsk)


== Eksterne lenker ==
«Antarctic Place-names Commission of Bulgaria» (engelsk). Bulgarias antarktiske stedsnavnskommisjon. Besøkt 10. mai 2013. 
«Composite Gazetteer of Antarctica» (engelsk). Den vitenskapelige komité for antarktisforskning (SCAR). Besøkt 30. juni 2009. 
«Toponymic Guidelines for Antarctica» (engelsk). Wikisource. Besøkt 15. april 2010. 
Antarctic Digital Database (ADD). Scale 1:250000 topographic map of Antarctica with place-name search. Scientific Committee on Antarctic Research (SCAR). Since 1993, regularly upgraded and updated.
Fadime Şahindal

Fadime Şahindal (født 2. april 1975 i Elbistan, Tyrkia, død 21. januar 2002 i Uppsala, Sverige) ble kjent etter at hun i 1998 trakk sin far og bror for retten. Hun flyttet til Sverige sammen med familien da hun var barn. Hun levde et stille liv og møtte sin svenske kjæreste, Patrick Lindesjo, i hemmelighet, og hennes familie visste ikke noe om det. Familien ønsket at hun skulle giftes med sin fetter fra barndomslandsbyen i Elbistan. Hun motsatte seg dette og rømte sammen med sin svenske kjæreste.
Fadime møtte stadig sine søstre og sin mor i hemmelighet, mens hun bodde sammen med sin svensk-iranske kjæreste. Hun var allerede kjent i Sverige som politisk aktiv i Sveriges socialdemokratiska ungdomsförbund. Bare måneder før hun døde, holdt hun en tale i den svenske Riksdagen, som hun avsluttet på denne måten:

Oavsett vilken kulturell bakgrund man har bör det vara en självklarhet för varje ung kvinna att både få ha sin familj och det liv man önskar sig. Men tyvärr är det ingen självklarhet för många tjejer. Och jag hoppas att ni inte vänder dem ryggen, att ni inte blundar för dem.
Mandag 21. januar 2002 ble Fadime Sahindal skutt av sin far foran øynene på sine to søstre og sin mor. Fadimes begravelse ble avholdt i Uppsala domkirke etter samboerens ønske. Den svenske kongefamilien og integrasjonsminster Mona Sahlin var også til stede. 


== Referanser ==


== Kilder ==
Tv2-nyhederne: Æresdrab på Fadime rystede Sverige
Fadimes tale i Riksdagen
«Kristsuden»

«Kristsuden» var et av Håkon Håkonssons kongeskip, trolig bygget omkring 1262-1263 i Bergen. «Kristsuden» var også det skipet som bragte Håkon Håkonsons levninger hjem fra Orknøyene i 1264. Den ble gjort seilklar i begynnelse av mars og den 21. mars la det til ved brygga ved kongsgården i Bjørgvin, og dagen etter ble Håkon gravlagt. «Kristsuden» hadde 37 rom og var et av de største langskipene, mannskapet var trolig på ca. 300 personer.


== Referanser ==


== Se også ==
Sud
«Bøkesuden» (Øystein Magnusson, bygget 1120-1123)
«Olavssuden» (Magnus Erlingsson, bygget omkring 1170-1175)
«Erkesuden» (Nikolas Kuvung, trolig bygget før 1175)
«Mariasuden» (Sverre Sigurdsson, bygget 1182-1183)
«Gorsuden» (Hide, usikkert når ble bygget, trolig omkring 1190)
«Raudsuden» (Biskop Nikolas, trolig bygget i 1190-årene)
«Olavssuden II» (Håkon Håkonsson, bygget i 1234)
«Mariasuden II» (Håkon Håkonsson, trolig byget før 1250)


== Eksterne lenker ==
Vikingskip og norske trebåter
Thomas Green

Thomas William Green (født 30. mars 1894, død 29. mars 1975) var en britisk friidrettsutøver.
Under OL 1932 i Los Angeles stod øvelsen 50 km kappgang for første gang på det olympiske programmet. Thomas Green vant øvelsen foran europamesteren fra 1934, Janis Dalins fra Latvia og den tredobbelte OL-vinneren fra 1920 og 1924, italieneren Ugo Frigerio. 


== Eksterne lenker ==
(en) Thomas Green – Olympics.com 
(en) Thomas Green – Olympic.org 
(en) Thomas Green – Olympedia 
(en) Thomas Green – Sports-Reference (OL-resultater – arkivert)
Harold Whitlock

Hector Harold Whitlock (født 16. desember 1903, død 27. desember 1985) var en britisk friidrettsutøver (kappgang).
Under OL 1936 i Berlin vant han 50 km kappgang på tiden 4.30.41,4, foran sveitseren Arthur Schwab. 16 år senere deltok han på samme distanse under OL 1952 i Helsingfors, og endte på 11.-plass med tiden 4.45.12,6.
Under EM 1938 vant Whitlock 50 km kappgang med to minutters forsprang til Tysklands Herbert Dill på sølvplass.


== Eksterne lenker ==
(en) Harold Whitlock – Olympics.com 
(en) Harold Whitlock – Olympic.org 
(en) Harold Whitlock – Olympedia 
(en) Harold Whitlock – Sports-Reference (OL-resultater – arkivert) 
(en) Harold Whitlock – databaseOlympics.com (arkivert) 
(en) Harold Whitlock – Track and Field Statistics
Giuseppe Dordoni

Giuseppe «Pino» Dordoni (født 28. juni 1926 i Piacenza, død 24. oktober 1998) var en italiensk friidrettsutøver.
Under OL 1948 deltok Dordoni på 10 000 kappgang. Han vant sin første store tittel under EM 1950 på 50 km kappgang. To år senere tok Dordoni gull på 50 km kappgang under OL 1952 i Helsingfors.
Han deltok i sitt tredje OL i 1956, i Melbourne ble han nummer 9 på 20 km kappgang, og nummer 7 på 50 km kappgang.


== Referanser ==


== Eksterne lenker ==
(en) Giuseppe Dordoni – Olympics.com 
(en) Giuseppe Dordoni – Olympic.org 
(en) Giuseppe Dordoni – Olympedia 
(en) Giuseppe Dordoni – Sports-Reference (OL-resultater – arkivert) 
(it) Giuseppe Dordoni – Italias olympiske komité 
(en) Giuseppe Dordoni – World Athletics 
(it) Giuseppe Dordoni – FIDAL 
(en) Giuseppe Dordoni – Track and Field Statistics
Adak

For tettstedet i Alaska se: Adak (Alaska).Adak (umesamisk: Áddake) er et lite tettsted i Malå kommun i Västerbottens län, Sverige. Adak omsluttes av myrområdene Stora Adakträsket og Lilla Adakträsket. Gjennom Adak flyter også Adakbäcken og Skäppträskån. Adakgruvan var et gruvesamfunn ca. 3 km nord for Adak, samt en av Bolidens kobbergruver fram til 1978.
Hver sommer arrangeres det en filmfestival i Adak.
Norman Read

Norman Richard Read (født 13. august 1931 i England, død 22. mai 1994 i Pirongia, Waikato, New Zealand) var en newzealandsk kappgjenger.
I 1953 utvandret Read fra England til New Zealand. Tre år senere, under OL 1956 i Melbourne vant han gull for New Zealand på 50 km kappgang med tiden 4.30.42,8. Under OL 1960 i Roma kom han på 5.-plass på 20 km kappgang.


== Eksterne lenker ==
(en) Norman Read – Olympics.com 
(en) Norman Read – Olympic.org 
(en) Norman Read – Olympedia 
(en) Norman Read – Sports-Reference (OL-resultater – arkivert) 
(en) Norman Read – databaseOlympics.com (arkivert) 
(en) Norman Read – New Zealand Sports Hall of Fame 
(en) Norman Read – Commonwealth Games Federation
Aspliden

Aspliden er et lite tettsted i Malå kommun i Västerbottens län, Sverige.
Rentjärn

Rentjärn er et lite tettsted i Malå kommun i Västerbottens län, Sverige.
Rökå

Rökå er et lite tettsted i Malå kommun i Västerbottens län, Sverige.
Nordmaling

Nordmaling (sørsamisk Nordmelikse el. Novlemaanege, umesamisk: Numage) er et tettsted og kommunesenter i Nordmaling kommune i Västerbottens län i landskapet Ångermanland i Sverige. I 2010 hadde tettstedet 2 546 innbyggere.


== Referanser ==
Rundvik

Rundvik er et tettsted i Nordmaling kommune i Västerbottens län i landskapet Ångermanland i Sverige. I 2010 hadde tettstedet 817 innbyggere. Rundvik ligger ved Bottenhavet, cirka sju kilometer sør for Nordmaling.


== Referanser ==
Adakbäcken

Adakbäcken er et vassdrag i det sørøstlige Lappland i Sverige. Adakbäken er en bielv til Skeppträskån i Malå kommun. Den kommer opp rett nordøst for Adak og strømmer i sørøstlig retning, for det meste parallelt med Skeppträskån, hvor den munner ut rundt 10 kilometer nord for Malå. Adakbäcken har et nedbørfelt på 46,9 km², og lengden på vassdraget er ca. 15 kilometer.


== Referanser ==
Tippeligaen 2008

Tippeligaen 2008 var den 19. sesongen av Eliteserien i fotball som gikk under navnet Tippeligaen. Regjerende mester var Brann. Molde FK og HamKam var nyopprykket, i tillegg til Bodø/Glimt, som hadde vunnet kvalifiseringskampene mot Odd Grenland. 
Stabæk ble seriemester for første gang, mens Fredrikstad og Tromsø tok henholdsvis sølv og bronse. På grunn av utvidelsen av Tippeligaen rykket kun ett lag direkte ned. Dette laget ble til slutt HamKam mens Aalesund beholdt plassen etter å ha vunnet over Sogndal i kvalifiseringen.
Sesongen startet 29. mars. Ti runder ble spilt før EM-pausen i juni, som var kort siden Norge ikke deltok i EM-sluttspillet.
Andre halvdel av sesongen startet søndag 29. juni, samme dag som EM-finalen ble spilt i Wien. Siste serierunde ble spilt første helg i november. HamKam ble innvilget bortekamp i første serierunde da nye Briskeby gressbane ikke var ferdig.


== Tabell ==
På grunn av utvidelsen til 16 lag fra 2009 rykket kun ett lag direkte ned.


== Nytt seriesystem ==
Tippeligaen ble utvidet til 16 lag fra og med 2009-sesongen. Dette ble vedtatt på Fotballtinget på Hamar 8. mars 2008. Der ble det også avgjort at ett lag rykker ned fra Tippeligaen til Adeccoligaen, tre lag rykker opp fra Adeccoligaen til Tippeligaen, mens det laget som havner på 13.-plass i Tippeligaen spiller kvalifisering mot det laget som havner på 4.-plass i Adeccoligaen.


== Statistikk ==


== Tilskuertall ==


== Arenaer ==

Hjemmebaner for 2008-sesongen:


== Dommere ==

Norges Fotballforbund hadde satt opp disse dommerne for sesongen 2008:


== Målscorere ==

Svenske Daniel Nannskog i Stabæk ble toppscorer med 16 krediterte mål.


== Terminliste ==


== Resultattabell ==
Tabellen leses slik: Hjemmekamper ligger vannrett, mens bortekamper er plassert loddrett. (Merk at bortemål er plassert til høyre i loddrett kolonne).


== Referanser ==


== Kilder ==
Norges fotballforbund
fxt.no – Slik spilles Tippeligaen 2008
Cseszneky

Cseszneky de Milvány et Csesznek (ungarsk: cseszneki és milványi gróf Cseszneky) er en ungarsk adelsslekt.


== Kjente medlemmer av slekten ==
Jakab Cseszneky
György Cseszneky
Mihály Cseszneky
Benedek Cseszneky
Erzsébet Cseszneky
Gyula Cseszneky
Garai

Garai eller Garay (kroatisk og serbisk: Gorjanski) var en ungarsk adelsslekt.  Den var en gren av Dorozsma (Duružmić) klanen, med betydningsfulle medlemmer i 14. og 15. århundre. De var herrer av Csesznek.


== Navn og opprinnelse ==
Navnet betyr fra Gara / Gorja (i nyere tid, landsbyen Gorjani nær Đakovo i det nåværende Kroatia), som var familiens gods. Garai-familien var av opprinnelse magyarer (ungarere), men ettersom de ofte administrerte sørlige deler av Sankt Stefans kronland blir den sørslaviske versjonen av etternavnet ofte brukt.


== Se også ==
Adel og kongelige i kongedømmet Ungarn
Kroatisk adel


== Eksterne lenker ==
http://genealogy.euweb.cz/hung/garai.html
http://worldroots.com/brigitte/theroff/balkan.htm Arkivert 8. september 2004 hos Wayback Machine.
Kart: Land under Miklos Garai's styre i 1400 e.Kr.
Kart: Land under Ladislav III Gorjanski's styre
Garai-gravstein 1380-5 Janus Pannonius Museum, Pécs, Ungarn
Siklos Church grunnlagt i 1332 av Garai til St. Anne's ære
Don Thompson

Donald James «Don» Thompson (født 20. januar 1933 i Hillingdon, London, død 4. oktober 2006) var en britisk kappgjenger. Han deltok i OL tre ganger.

Under OL 1956 i Melbourne deltok han på 20 km kappgang. Fem kilometer før mål lå han på femteplass, men på grunn av den høye temperaturen måtte han bryte løpet.Under OL 1960 i Roma vant han gull på 50 km kappgang, 17 sekunder foran to av de store forhåndsfavorittene, Sveriges John Ljunggren (sølv) og italieren Abdon Pamich (bronse).Under OL 1964 i Tokyo, der han kom på 9.-plass på 50 km.Han har i tillegg en bronsemedalje fra EM i friidrett 1962.


== Referanser ==


== Eksterne lenker ==
(en) Don Thompson – Olympics.com 
(en) Don Thompson – Olympic.org 
(en) Don Thompson – Olympedia 
(en) Don Thompson – Sports-Reference (OL-resultater – arkivert) 
(en) Don Thompson – Commonwealth Games Federation
Andrej Perlov

Andrej Borisovitsj Perlov (russisk Андрей Борисович Перлов, født 12. desember 1961 i Novosibirsk) er en tidligere russisk kappgjenger. Inntil 1991 startet han for Sovjetunionen, og i  1992 for Samveldet av uavhengige stater (SUS).
Perlov tilhørte verdenseliten i kappgang i et tiår. Den første store tittelen vant han i EM 1990 i Split. Der seiret han på 50 km foran Bernd Gummelt og Hartwig Gauder, begge fra DDR.
I VM 1991 i Tokyo startet 50 km allerede klokken sju om morgenen. Likevel var det svært vanskelig forhold for deltakerne med 25 grader og 97 % luftfuktighet. Etter at Perlov og landsmannen Aleksandr Potasjov hadde opparbeidet et klart forsprang, kjempet de ikke lenger mot hverandre, men krysset målinjen sammen med armene over hverandres skuldre. Etter målfoto ble det gull til Potasjon og sølv til Perlov.
I OL 1992 i Barcelona kom Perlov alene til mål, og vant med tiden 3.50.13, klart foran meksikaneren Carlos Mercenario og tyske Ronald Weigel.


== Referanser ==


== Eksterne lenker ==
(en) Andrej Perlov – Olympics.com 
(en) Andrej Perlov – Olympic.org 
(en) Andrej Perlov – Olympedia 
(en) Andrej Perlov – Sports-Reference (OL-resultater – arkivert) 
(en) Andrej Perlov – World Athletics 
(en) Andrej Perlov – Track and Field Statistics
Norsk Universell Siffermaskin Selvstyrt Elektronisk

NUSSE (Norsk Universell Siffermaskin Selvstyrt Elektronisk, utviklet mellom 1950 og 1954 i Oslo) var en av de første norskbygde datamaskiner.
Initiativet til byggingen ble fremmet av Norges Teknisk-Naturvitenskapelige Forskningsråds Utvalg for matematikkmaskiner i 1950. Maskinen ble sammensatt ved Institutt for Teoretisk Astrofysikk ved Universitetet i Oslo, under ledelse av Thomas Hysing fra Sentralinstitutt for industriell forskning, i samarbeid med Ole Amble (som foreslo navnet) og Tor Evjen. Den var basert på et engelsk design av dr. Booth. NUSSE bestod av rundt et tusen radiorør, sentralenhet (CPU) fra APEXC, 512 ord (32 siffer) minne, inn- og utenheter for 5-kanals hullbånd og egen skriver, bygd av Hysings gruppe.
Hukommelsen var «på bare 2 KB». «Tiden mellom to pulser» var på 0,024 millisekunder.
Antallet regneoperasjoner hvert minutt har blitt oppgitt forskjellig: «opptil 100 regneoperasjoner per sekund (...) – digi.no 19. november 1999» - og en avisartikkel i 1954 sa at antallet regneoperasjoner hvert minutt lå på 250. «Regnenøyaktigheten var på hele 55 gjeldende desimaler». NUSSE blir i enkelte mattebøker beskrevet som «en datamaskin med tilsvarende arbeidskraft og hastighet som en lommekalkulator til 99kr i dag», men det er usikkert om dette faktisk var arbeidskraften og/eller hastigheten til NUSSE. 
En av de første anvendelsene ved lanseringen (1950) var fyrstikkspillet NIM (skrevet av Amble) som skrev Hurra hvis maskinen seiret og Bravo hvis mennesket vant. NUSSE ble også brukt av Christiania Spigerverk til spikerberegninger, samt til nye styringssystemer, blant annet for skjærebrennere, utprøvd ved Akers mekaniske verksted (1957). Et annet programsystem var tenkt brukt ved stemmegiving (votering) for Stortinget, og var utviklet av blant annet Herman Ruge. Programsystemet Autokon (AUTomatisk KONstruksjon) for skipskonstruksjon, blant annet beregning av stabiliteten til skip (1958), ble overtatt av Kongsberg Våpenfabrikk i 1960 og ble sin tids ledende, i bruk ved cirka 80% av alle skipsverft verden over. Resultatene av beregningene dannet grunnlaget for produksjonstegninger.
Maskinen er utstilt på Teknisk Museum.


== Referanser ==
Bernd Kannenberg

Bernd Kannenberg (født 20. august 1942 i Königsberg, Øst-Preussen) er en tysk kappgjenger. Under OL 1972 i München vant han gull på 50 km kappgang. To år senere tok han sølv på 20 km under EM 1974 i Roma.
Han deltok også under OL 1976 i Montréal på 20 km, men måtte gi opp på grunn av store smerter.


== OL-medaljer ==
 1972  München -  Gull i  friidrett, 50 km kappgang  Vest-Tyskland


== Andre deltakelser i internasjonale mesterskap ==
1971 – EM: 8.-plass på 20 km
1972 – OL: brøt på 20 km
1974 – EM: 9.-plass på 50 km


== Referanser ==


== Eksterne lenker ==
(de) Bernd Kannenberg – Munzinger Sportsarchiv 
(en) Bernd Kannenberg – Olympics.com 
(en) Bernd Kannenberg – Olympic.org 
(en) Bernd Kannenberg – Olympedia 
(en) Bernd Kannenberg – Sports-Reference (OL-resultater – arkivert) 
(en) Bernd Kannenberg – databaseOlympics.com (arkivert) 
(en) Bernd Kannenberg – World Athletics 
(en) Bernd Kannenberg – Track and Field Statistics
Romanistikk

Romanistikken er en vitenskap som befatter seg med de romanske språkene og deres litteratur. Med begrepet romanske språk menes språkene som utviklet seg fra latin. Betegnelsen romansk henger sammen med romerne som utbredte sitt språk latin over store deler av den daværende kjente verden gjennom sine erobringer.


== Innhold ==
Som enhver annen filologi består romanistikken av flere felt:

Den deskriptive språkvitenskapen studerer lingvistiske grunnbegrep og gransker den aktuelle stillingen og tilstand for det vedrørende språket.Den historiske språkvitenskapen gransker utviklingen i språket, dvs. forandringene i ordforrådet og systemet over tid.Litteraturvitenskapen befatter seg med litteraturen som ble skrevet på det vedrørende språket og kulturen og tar hensyn både til den nåværende og den historiske litteraturen.I faget realier studeres de kulturelle egenhetene i det vedrørende landet, f. eks. mat, levevis og liknende.


== Delområder i romanistikk ==
Romanistikken oppfattes som vitenskap om alle romanske språk; men hvert språk danner sin egen filologi og noen har også sin egen betegnelse:

Hispanistikk er filologien til spansk.
Italianistikk studerer italiensk språk og litteratur.
Lusitanistikk befatter seg med portugisisk språk og litteratur. Navnet er utledet fra Lusitania som er det opprinnelige navnet på Portugal.


== Berømte romanister ==
Erich Auerbach
Ernst Robert Curtius
Friedrich Diez
Heinrich Schneegans
Michael Metzeltin


== Norske romanister ==
Leiv Flydal
Eilert Løseth
Peter Rokseth
Johan Storm
Magnus Ulleland
Hans Vogt
Elmer Midd

Elmer Midd (org. engelsk navn Elmer Fudd) er en av figurene i tegnefilmserien Looney Tunes, en amerikansk animert tegnefilmserie som ble laget av Warner Bros. i perioden 1930–1969. Han er jeger og jakter på kaninen Snurre Sprett, uten hell.
Goldhawk Road undergrunnsstasjon

Goldhawk Road undergrunnsstasjon er en stasjon på Circle- og Hammersmith & City-linjene i Londons undergrunnsbane, beliggende rett sør for gaten Goldhawk Road, og ca. 250 meter vest for Shepherd's Bush Green. 


== Eksterne lenker ==
Goldhawk Road Underground Station   Transport for London (Engelsk)
Karl von Frisch

Karl Ritter von Frisch (født 20. november 1886 i Wien i Østerrike, død 12. juni 1982 i München i Vest-Tyskland) var en østerriksk etolog. Han er hovedsakelig kjent for sitt atferdsbiologiske arbeid med bier. Han studerte bienes sanser, og fant blant annet ut hvordan de kommuniserer gjennom dans. Teorien ble i starten møtt med stor skepsis, men i ettertid har det vist seg at Frisch hadde rett.
I 1973 fikk han Nobelprisen i fysiologi eller medisin sammen med Konrad Lorenz og Nikolaas Tinbergen. Frisch ble i 1952 utnevnt til den tyske ordenen Pour le Mérite für Wissenschaften und Künste.


== Referanser ==


== Eksterne lenker ==
(en) Nobelprisen i fysiologi eller medisin 1973 hos Nobelprize.org
(en) Karl von Frisch hos Nobelprize.org i forbindelse med tildelingen av Nobelprisen i fysiologi eller medisin 1973
Latimer Road undergrunnsstasjon

Latimer Road undergrunnsstasjon er en stasjon i Londons undergrunnsbane. Den betjener Circle- og Hammersmith & City-linjene, og ligger i kollektivsone 2.


== Eksterne lenker ==
Latimer Road Underground Station Transport for London (Engelsk)
Himmelhvelving

I astrologi, astronomi og navigasjon er himmelhvelvingen eller himmelkulen eller himmelglobusen en tenkt roterende sfære med en enorm radius som er konsentrisk og koaksial med jorden som sentrum. Alle objekter på himmelen kan bli sett på som plassert på sfæren. Projisert fra sin geografiske motpart er himmelekvator og himmelpolene. 


== Astronomisk navigasjon ==
Projisering på himmelhvelvingen er et nyttig verktøy innen navigasjon. En tenker seg at jorden er plassert i sentrum av himmelkulen og at himmelkulen med alle himmellegemene festet til den dreier seg om jorden fra øst mot vest. Det er to ting som avgjør et himmellegemes stilling i forhold til horisonten: Det er himmellegemets plassering på himmelkulen og observatørens plass på jorden. Hvis vi kjenner et himmellegemes plass på himmelkulen (det kan finnes ved hjelp av nautiske almanakker) og bestemmer himmellegemets stilling i forhold til horisonten (det kan gjøres ved hjelp av en sekstant), kan vi beregne observatørens plass på jorden. Det er grunntanken i astronomisk navigasjon.


== Eksterne lenker ==
(en) Himmelhvelving i Unified Astronomy Thesaurus 
(en) SkyandTelescope.com SkyChart
(en) Monthly skymaps for every location on Earth
Ladbroke Grove undergrunnsstasjon

Ladbroke Grove undergrunnsstasjon er en stasjon i Londons undergrunnsbane. Den betjener Circle- og Hammersmith & City-linjene, og ligger i kollektivsone 2. Den er nærmeste stasjon til det kjente markedet i Portobello Road, og flere av aktørene derfra jobber for å endre stasjonsnavnet til Portobello Road.


== Eksterne lenker ==
Ladbroke Grove Underground Station  Transport for London (Engelsk)
Akterstavnen

Akterstavnen (latin Puppis) er et stjernebilde på den sørlige himmelhvelving.
Westbourne Park undergrunnsstasjon

Westbourne Park undergrunnsstasjon er en stasjon i Londons undergrunnsbane. Den betjener Circle- og Hammersmith & City-linjene, og ligger i kollektivsone 2. 


== Eksterne lenker ==
Westbourne Park Underground Station Transport for London (Engelsk)
Royal Oak undergrunnsstasjon

Royal Oak undergrunnsstasjon er en stasjon i Londons undergrunnsbane. Den betjener Circle- og Hammersmith & City-linjene, og ligger i kollektivsone 2. Stasjonen er oppkalt etter en tidligere pub som lå i nærheten.


== Eksterne lenker ==
Royal Oak Underground Station Transport for London (Engelsk)